
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κατηγοριοποίηση, καθορισμός ορίων και αρτιότητα του οικισμού 


«Πλατανότοπος» Επαρχίας Παγγαίου Ν. Καβάλας. 1 

Καθορισμός ορίων οικισμού Οσσα Ν. Λάρισας και καθορισμός 
όρων και περιορισμών δόμησης αυτού . 2 


Καθορισμός ορίων, διάκρισης και κατάταξης σε κατηγορία και 
καθορισμός αρτιότητας οικοπέδων του οικισμού Αγ. Γεωργίου 
Φερρών της Κοινότητας Αγ. Γεωργίου Φερρών Ν. Μαγνησίας 3 
Καθορισμός ορίων, διάκρισης και κατάταξης σε κατηγορία και 
καθορισμός αρτιότητας οικοπέδων του οικισμού Κάτω Μαυρό- 
λοφου του Δήμου Αλμυρού Ν. Μαγνησίας . 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 81736/1985 (1) 

Κατηγοριοποίηση, καθορισμός ορίων και αρτιότητα του οικισμού 
«Πλατανότοπος» Επαρχίας Παγγαίου Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1) Το από 24.4.1985 (ΦΕΚ 181Δ/3.5.85) περί τρόπου καθορι¬ 
σμού ορίων οικισμού της χώρας μέχρι και 2.000 κατοίκους κατηγο¬ 
ρίες αυτών και καθορισμού όρων και περιορισμών δόμησής τους. 

2) Την απογραφή οικισμών και πληθυσμού του Ν. Καβάλας έτους 
1981 της Ε. Σ. Τ. Ε. 

3) Τη μελέτη «Α' φάση σχεδιασμού ανοικτών πόλεων» που εκπο¬ 
νήθηκε από ομάδα μελετητών και έκανε προτάσεις για την οριοθέ- 
τηαη, κατηγοριοποίηση, τους ειδικούς όρους δόμησης (δελτία αρχιτε¬ 
κτονικής αναγνώρισης) κ.λ.π. των οικισμών του Ν. Καβάλας σύμ¬ 
φωνα με προδιαγραφές του Υ. ΧΟΠ. 

4) Την υπ’ αριθμ. 20/16.8.1985 απόφαση του Κοινοτικού Συμ¬ 
βουλίου Πλατανότοπου. 

5) Την υπ’ αριθμ. 1/349/12.12.1985 γνωμοδότηση του Συμ¬ 
βουλίου ΧΟΠ Ν. Καβάλας, αποφασίζουμε: 


1. Την κατηγοριοποίηση του οικισμού «Πλατανότοπος» όπως πα¬ 
ρακάτω: ' 

θέση στο χώρο: (Α3) Ούτε: περιαστικός, παραλιακός, τουριστι¬ 
κός. 

Βαθμός προστασίας: (Β3) Αδιάφορος. 

Δυναμικότητα: (Γ2) Στάσιμος. 

Βαθμός διασποράς: (Δ1) Συνεκτικός. 

Μέγεθος: (Ε2) Μεσαίος. 

2. Καθορίζουμε τα όρια του οικισμού «Πλατανότοπου» όπως αυτά 
φαίνονται στο θεωρημένο από την Προϊσταμένη του ΤΠ και ΠΕ Ν. 
Καβάλας διάγραμμα του οικισμού σε κλίμακα 1:5000 που συνοδεύει 
την απόφαση. 

3. Καθορίζουμε την αρτιότητα των οικοπέδων που περιλαμβάνο¬ 
νται στα όρια του οικισμού Πλατανότοπου σε οκτακόσια (800) τ. μ. 

Ειδικά για το τμήμα του οικισμού με εγκεκριμένο σχέδιο η αρτιό¬ 
τητα καθορίζεται σε τριακόσια 300 τ. μ. 

Οικόπεδα που ήταν άρτια και οικοδομήσιμα κατά κανόνα ή κατά 
παρέκκλιση με προγενέστερες διατάξεις που ίσχυαν για την περιοχή 
εξακολουθούν να είναι άρτια και οικοδομήσιμα. 

4. Κατά παρέκκλιση εντός του ορίου του οικισμού θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσής του από 24.4.1985 Δ/τος. 

5. Κατά τη δόμηση πρέπει να εξασφαλίζεται οπωσδήποτε η συνέ¬ 
χεια των υφισταμένων ή εγκεκριμένων δρόμων του οικισμού κατά τη 
κρίση της Υπηρεσίας. 

6. Πρ.ν από οποιαδήποτε κατάτμηση οικοπέδων εντός των ορίων 
του ου.ισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Π και Π. Ε. Ν. Καβάλας ώστε να εξασφαλίζε¬ 
ται η συνέχεια των υπαρχόντων Κοινόχρηστων χώρων και η δημιουρ¬ 
γία νέων σύμφωνα με τα οριζόμενα στη παράγραφο 1 του άρθρου 6 
του από 24.4.1985 Π. Δ/τος. 

7. Κατά τα λοιπά ισχύει το από 24.4.1985 Π. Δ/γμα. 

Η απόφαση αυτή με το διάγραμμα που τη συνοδεύει, να δημοσιευ- 
θεί στην Εφημερίδα της Κυβερνήσεως. 

Καβάλα, 28 Φεβρουάριου 1986 

Ο Νομάρχης 
Γ. ΜΠΕΛΤΣΙΟΣ 











Υπουργείο Χωροταξίας Οικισμού και Περιβάλλοντος 

ΔΙΕΥΘΥΝΣΗ ΧΩΡΟΤΑΞΙΑ! 

Αριθ. 7854/85 (2) 

Καθορισμός ορίων οικισμού Οσσα Ν. Λάρισας και καθορισμός όρων 
και περιορισμών δόμησης αυτού. 

Ο ΝΟΜΑΡΧΗΣ ΛΑΡΙΣΑΣ 
' Εχοντας υπόψη: 

1. Τις διατάξεις του από 24.4.1985 Π. Δ. (ΦΕΚ 181Δ/3.5. 
1985) «Περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης. 

2. Τις προτάσεις των ιδιωτών μελετητών Μηχανικών, στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν στον προσδιορισμό των ορίων των 
υπόψη οικισμών. 

3. Τα δελτία Αρχιτεκτονικής αναγνώρισης των οικισμών που συ¬ 
μπληρώθηκε από τους προαναφερόμενους Μελητητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π. 

4. Την απόφασή μας για την κατηγοριοποίηση των οικισμών του 
Ν. Λάρισας που έχουν πληθυσμό μέχρι και 2000 κατοίκους. 

5. Τα πληθυσμιακά στοιχεία της τελευταίας απογραφής του κρά¬ 
τους της Ε.Σ.Υ.Ε. 

6. Την υπ’ αριθ. 55/2/31.1.86 γνωμοδότηση του Συμβουλίου 
Χ.Ο.Π. του Νομού. 

7. Την υπ’ αριθ. 35/9/12.11.1985 απόφαση του Κοινοτικού 
Συμβουλίου Όσσας, αποφασίζουμε: 

I. Καθορίζουμε τα όρια του οικισμού Οσσα Κοινότητας Οσσας 

Επαρχίας Λάρισας του Ν. Λάρισας με στοιχεία 1-2-3-.27-1, 

όπως αυτά φαίνονται στο συνοδευτικό της παρούσας σχεδιάγραμμα 
κλίμακας 1:5000 που αποτελεί αναπόσπαστο μέρος της απόφασης 
αυτής και συντάχθηκε βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 


Α. Γενικοί όροι Δόμησης. 

Εντός των ορίων του οικισμού ' Οσσα θεωρούνται άρτια και οικοδο¬ 
μήσιμα τα γήπεδα που έχουν: α) Ελάχιστο εμβαδόν 500 τ.μ. β) 
Μέγιστος αριθμός ορόφων 2 και μέγιστο ύψος 7,50 μ. 

Κατά παρέκκλιση εντός των ορίων των οικισμών θεωρούνται άρτια 
τα γήπεδα με όποιο εμβαδόν είχαν στις 3.5.1985 ημέρα Δημοσίευ¬ 
σης του από 24.4.1985 Δ/τος. 

Β. Ειδικοί όροι Δόμησης. 

Επικάλυψη: Στέγη με κεραμίδια και κλίση μέχρι 50%. 

Επιφάνειες των όψεων του κτιρίου: Με παραδοσιακά υλικά και 
χρώματα. 

Οι ανοιχτοί εξώστες να μη καταλαμβάνουν ολόκληρο το μήκος της 
όψεως. 

Ανοίγματα: Μέγιστο ποσοστό το 25% της επιφάνειας της όψης 
εφόσον πρόκειται για κατοικία. 

Περίφραξη: Παραδοσιακά υλικά και χρώματα της όψεως. 

III. α)Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Π. Ε. της Νομαρχίας 
ώστε να εξασφαλίζεται η συνέχεια των υπαρχόντων Κοινόχρηστων 
χώρων και η δημιουργία νέων Κοινόχρηστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του από 24.4.1985 
Διατάγματος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Διάταγμα της 24.4. 
1985 (ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικι¬ 
σμού που τη συνοδεύει, να δημοσιευθεί στην Εφημερίδα της Κυβερνή- 
σεως. 

Λάρισα, 10 Μαρτίου 1986 

Ο Νομάρχης 
ΑΠ. ΒΛΑΣΙΑΔΗΣ 

Αριθ. 689/86 (3) 

Καθορισμός ορίων, διάκρισης και κατάταξης σε κατηγορία και καθο¬ 
ρισμός αρτιότητας οικοπέδων του οικισμού Αγ. Γεωργίου Φερρών 
της Κοινότητας Αγ. Γεωργίου Φερρών Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

’ Εχοντας υπόψη: 

1. Τις διατάξεις: 

α) Του Π.Α. 24.4/3.5.1985 τρόπος καθορισμού ορίων οικισμών 
της χώρας μέχρι 2.000 κατοίκους, κατηγορίας αυτών κ.λ.π. 

β) Του άρθρου 42 παρ. 5 του Ν. 1337/1983 όπως αντικαταστά- 
θηκε με το άρθρο 8 παράγραφος 17 του Ν. 1512/1985. 

γ) Του Ν. 3200/55 «περί Διοικητικής Αποκεντρώσεως, όπως έχει 
συμπληρωθεί και τροποποιηθεί μεταγενέστερα με το 532/70 Ν. Δ. 

δ) Του 712/70 Β. Δ. «περί καθορισμού των διατηρουμένων υπέρ 
του Υπουργού Δημοσίων Έργων αρμοδιοτήτων, που εκδόθηκε σ’ 
εκτέλεση του 532/70 Ν. Δ., όπως αυτά τροποποιήθηκαν και συ¬ 
μπληρώθηκαν με τα 677/71 και 198/72 Β. Δ/τα. 

2. Τη μελέτη ανοικτών πόλεων για την ανασυγκρότηση - των χω¬ 
ριών κάτω των 2.000 κατοίκων, που έχει συνταχθεί από ΤΠ και ΠΕ 
Ν. Μαγνησίας και από τους μελετητές Γαλλή-Προγκίδου Ελένη, Οι¬ 
κονόμου Αία και Δεμιρίδη Γιώργο για τον οικισμό Αγ. Γεωργίου 
Φερρών. 

3. Την 1/1986 απόφαση του Κοινοτικού Συμβουλίου της Κοινότη¬ 
τας Αγ. Γεωργίου Φερρών^ με την οποία γνωμοδοτεί για τα όρια του 
οικισμού Αγ. Γεωργίου Φερρών. 

4. Την 4/4.2.1986 Γνωμοδότηση του Συμβουλίου Χωροταξίας 
Οικισμού και Περιβάλλοντος Ν. Μαγνησίας ως προς τη κατηγορία, 
τα όρια και την αρτιότητα των οικοπέδων του οικισμού Αγ. Γεωργίου 
Φερρών, αποφασίζουμε: 


Άρθρο 1 Κατηγορία Οικισμού. 

Διακρίνουμε και κατατάσσουμε τον Οικισμό Αγ. Γεωργίου Φερρών 
της Κοινότητας Αγ. Γεωργίου Φερρών στις εξής κατηγορίες: 

α) Αδιάφορος. 

β) Δυναμικός. 

γ) Συνεκτικός. 

δ) Μεσαίος. 

Άρθρο 2 Καθορισμός ορίων Οικισμού. 

Καθορίζουμε τα όρια του οικισμού Αγ. Γ εωργίου Φερρών Κοινότη¬ 
τας Αγ. Γεωργίου Φερρών όπως αυτά φαίνονται με τα στοιχεία 1 - 
ΙΑ-2Α-3Α-3Β- 4- 5- 6- 7- 8- 9-10-11- 11Α - 12 - 
13-14-1 στο διάγραμμα με κλίμακα 1:5000 που θεωρήθηκε από 
το Τμήμα Πολεοδομίας και Πολ/κών Εφαρμογών Ν. Μαγνησίας στις 
4.2.1986 αποτελεί αναπόσπαστο μέρος της απόφασης αυτής. 

Άρθρο 3 Αρτιότης οικοπέδων. 

Ορίζουμε σαν ελάχιστο εμβαδό αρτιότητας των οικοπέδων που βρί¬ 
σκονται μέσα στο συνεκτικό τμήμα του οικισμού Αγ. Γεωργίου Φερ¬ 
ρών της Κοινότητας Αγ. Γεωργίου Φερρών Ε = 500 μ 2 και για τις 
περιοχές μέσα στα όρια και πέραν από το συνεκτικό τμήμα Ε = 1000 

μ 2 · 

Κατά τα λοιπά ισχύουν οι γενικοί όροι δόμησης του άρθρου 5 του 
από 24.4/3.5.1985 Π. Δ/τος (ΦΕΚ 181Δ).- 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από την ημερομηνία υπογραφής της. 

Βόλος, 27 Φεβρουάριου 1986 
Ο Νομάρχης 

ΕΥΡΥΠΙΑΗΣ ΚΑΦΑΝΤΑΡΗΣ 

Αριθ. 1482 (4) 

Καθορισμός ορίων, διάκρισης και κατάταξης σε κατηγορία και καθο¬ 
ρισμός αρτιότητας οικοπέδων του οικισμού Κάτω Μαυρόλοφου του 

Δήμου Αλμυρού Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

' Εχοντας υπόψη: 

1. Τις διατάξεις: 

α) Του Π.Α. της 24.4/3.5.1985 τρόπος καθορισμού ορίων οικι¬ 
σμών της χώρας μέχρι 2.000 κατοίκους, κατηγορίας αυτών κ.λ.π. 

β) Του άρθρου 42 παρ. 5 του Ν. 1337/1983 όπως αντικαταστά- 
θηκε με το άρθρο 8 παράγραφος 17 του Ν. 1512/1985. 

γ) Του Ν. 3200/55 «περί Διοικητικής Αποκεντρώσεως, όπως έχει 
συμπληρωθεί και τροποποιηθεί μεταγενέστερα με το 532/70 Ν. Δ. 

6) Του 712/70 Β. Α. «περί καθορισμού των διατηρουμένων υπέρ 
του Υπουργού Δημοσίων ' Εργων αρμοδιοτήτων, που εκδόθηκε σ’ 
εκτέλεση του 532/70 Ν. Δ., όπως αυτά τροποποιήθηκαν και συ¬ 
μπληρώθηκαν με τα 677/71 και 198/72 Β. Δ/τα. 

2. Τη μελέτη ανοικτών πόλεων για την ανασυγκρότηση των χω¬ 
ριών κάτω των 2.000 κατοίκων, που έχει συνταχθεί από τους μελε¬ 
τητές Γαλλή-Προγκίδου Ελένη, Οικονόμου Αία και Δεμιρίδη Γιώργο 
για τον οικισμό Κάτω Μαυρόλοφου. 

3. Την 178/1985 απόφαση του Δημοτικού Συμβουλίου με την 
οποία γνωμοδοτεί για τα όρια του οικισμού Κάτω Μαυρόλοφου. 

4. Την 3/28.1.1986 Γνωμοδότηση του Συμβουλίου Χωροταξίας 
Οικισμού και Περιβάλλοντος Ν. Μαγνησίας ως προς τη κατηγορία, 
τα όρια και την αρτιότητα των οικοπέδων του οικισμού Κάτω Μαυρό¬ 
λοφου, αποφασίζουμε: 


Άρθρο 1 Κατηγορία Οικισμού. 

Διακρίνουμε και κατατάσσουμε τον Οικισμό Κάτω Μαυρόλοφου 
του Δήμου Αλμυρού στις εξής κατηγορίες: 

α) Αδιάφορος. 

β) Στάσιμος. 

γ) Συνεκτικός. 

δ) Μικρός. 

Άρθρο 2 Καθορισμός ορίων Οικισμού. 

Καθορίζουμε τα όρια του οικισμού Κάτω Μαυρόλοφου του Δήμου 
Αλμυρού όπως αυτά φαίνονται με τα·στοιχεία 1 - ΙΑ - 2Α - 2Β - 3Β 
-7-8-9-4-1 στο διάγραμμα με κλίμακα 1:5000 που θεωρήθηκε 
από το Τμήμα Πολεοδομίας και Πολ/κών Εφαρμογών Ν. Μαγνησίας 
στις 28.1.1986 αποτελεί αναπόσπαστο μέρος της απόφασης αυτής. 

Άρθρο 3 Αρτιότης οικοπέδων. 

Ορίζουμε σαν ελάχιστο εμβαδό αρτιότητας των οικοπέδων που πε¬ 
ρικλείονται μέσα στα παραπάνω όρια του οικισμού Κάτω Μαυρόλοφος 
του Δήμου Αλμυρού Ε = 500 Μ2. 

Κατά τα λοιπά ισχύουν οι γενικοί όροι δόμησης του άρθρου 5 του 
από 24.4/3.5.1985 Π. Δ/τος (ΦΕΚ 181Δ). 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από την ημερομηνία υπογραφής της. 

Βόλος, 27 Φεβρουάριου 1986 
Ο Νομάρχης 

ΕΥΡΥΠΙΔΗΣ ΚΑΦΑΝΤΑΡΗΣ 

